Source: https://www.financnasprava.sk/sk/pre-media/novinky/archiv-noviniek/detail-novinky/_prijmy-sportovcov-ts/bc
Timestamp: 2018-04-23 17:06:52+00:00

Document:
Ako zdaňujú príjmy športovci?
BRATISLAVA – 13.3.2017: Olympijská medaila či titul majstra sveta so sebou prináša okrem úspechu a slávy aj daňové povinnosti. Finančná správa pripravila pre profesionálnych športovcov návod, ako zdaniť svoje príjmy.
S účinnosťou od minulého roka medzi príjmy z inej samostatnej zárobkovej činnosti podľa § 6 ods. 2 písm. e) ZDP boli zaradené príjmy z činnosti športovca alebo športového odborníka podľa § 4 ods. 3 písm. c), ods. 4 písm. a), b) a d) a § 6 ods. 1 písm. a) až d) a § 45 zákona č. 440/2015 Z. z. o športe a o zmene a doplnení niektorých zákonov v znení neskorších predpisov (ďalej len „zákon o športe“) vrátane príjmov na základe zmluvy o sponzorstve v športe podľa § 50 a 51 zákona o športe.
Znamená to, že za príjmy z inej samostatnej zárobkovej činnosti podľa § 6 ods. 2 písm. e) ZDP sa považujú príjmy:
profesionálneho športovca, ktorý vykonáva šport ako samostatne zárobkovo činná osoba [§ 4 ods. 3 písm. c) zákona o športe];
amatérskeho športovca, ktorý vykonáva šport
na základe zmluvy o amatérskom vykonávaní športu, ak:
vykonáva šport v rámci jednej súťaže alebo viacerých navzájom súvisiacich súťaží v krátkom časovom období, [§ 4 ods. 4 písm. a) zákona o športe],
na základe zmluvy o príprave talentovaného športovca [§ 4 ods. 4 písm. b) zákona o športe],
bez zmluvy [§ 4 ods. 4 písm. d) zákona o športe];
športového odborníka, ktorý je
trénerom a inštruktorom športu [§ 6 ods. 1 písm. a) zákona o športe],
fyzickou osobou vykonávajúcou odbornú činnosť v športe na základe odbornej spôsobilosti získanej podľa osobitného predpisu, napr. § 33 zákona č. 578/2004 Z. z. v znení neskorších predpisov, § 10 až § 13a zákona č. 1/2014 Z. z. o organizovaní verejných športových podujatí a o zmene a doplnení niektorých zákonov v znení zákona č. 440/2015 Z. z. [§ 6 ods. 1 písm. b) zákona o športe],
fyzickou osobou vykonávajúcou odbornú činnosť v športe na základe odbornej spôsobilosti určenej predpismi športového zväzu [§ 6 ods. 1 písm. c) zákona o športe],
fyzickou osobou vykonávajúcou činnosť v športe, na ktorú sa v súlade s pravidlami súťaže a predpismi športového zväzu nevyžaduje odborná spôsobilosť [§ 6 ods. 1 písm. d) zákona o športe],
ak nie sú naplnené znaky závislej práce alebo sa so športovou organizáciou nedohodne inak, a to podľa znenia § 6 ods. 3 zákona o športe v znení účinnom do 31. 12. 2016, resp. v súlade so znením § 6 ods. 3 cit. zákona v znení účinnom od 1. 1. 2017, ak vykonáva činnosť športového odborníka ako podnikanie, ako dobrovoľník (§ 6 zákona č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z.) alebo bez zmluvy.
Kompletné znenie metodického pokynu k danej téme nájdete na portály finančnej správy. [nové okno]
Dokument: Tlačová správa na stiahnutie [.pdf; 185 kB; nové okno]
(13. 03. 2017)

References: § 6
 § 4
 § 6
 § 45
 § 50
 § 6
 § 33
 § 10
 § 13
 § 6
 § 6